बोले- मेरे बस की बात नहीं, अब प्राइवेट रहना चाहता हूं
Sooraj Pancholi Bigg Boss OTT 2 - आदित्य पंचोली के बेटे सूरज पंचोली के बेटे सूरज पंचोली को आखिरकार जिया खान आत्महत्या मामले में उकसाने के आरोप में बरी कर दिया गया था। इस फैसले के आने में लगभग 10 साल का समय लग गया।
आदित्य पंचोली के बेटे सूरज पंचोली के बेटे सूरज पंचोली को आखिरकार जिया खान आत्महत्या मामले में उकसाने के आरोप में बरी कर दिया गया है। इस फैसले के आने में लगभग 10 साल का समय लग गया। सूरज एक बार फिर से अपना करियर बनाने की कोशिश कर रहे हैं। इस बीच हाल ही में खबर आई की सूरज बिग बॉस के नए सीजन में शामिल होंगे। हालांकि, सूरज ने इस तरह के दावों को गलत बताया।
सलमान सर के लिए भी बिग बॉस का हिस्सा नहीं बन रहा
सूरज ने टाइम्स ऑफ इंडिया से बातचीत में कहा- ‘मुझे नहीं पता कि यह कहां से आया है। मैं निश्चित तौर से सलमान सर के लिए भी बिग बॉस का हिस्सा नहीं बन रहा हूं, जिनकी मैं बहुत रिस्पेक्ट करता हूं। रियलिटी शो, चाहे वो बिग बॉस हो या कुछ और यह सब मेरे बस की बात नहीं है।
सूरज ने आगे कहा- ‘टेलीविजन पर जाना और अपने बारे में बात करना मेरे स्वभाव का हिस्सा नहीं है। मैं बहुत शर्मीला और निजी व्यक्ति हूं। पिछले दस सालों से बिना गलती के मेरी लाइफ के बारे में सार्वजनिक तौर पर चर्चा होती आ रही है। कम से कम अब मैं अपनी प्राइवेसी को महत्व दे सकता हूं।’
करियर के इस पड़ाव पर ऐसी रिपोर्ट्स पब्लिश करना अच्छा नहीं 
उन्होंने आगे कहा- ‘मेरे करियर के इस पड़ाव पर इस तरह की रिपोर्ट्स पब्लिश करना अच्छा नहीं है। मैं अब अच्छे फिल्ममेकर्स से मिल रहा हूं। 4 या 5 प्रोजेक्ट पर चर्चा भी चल रही है। उनमें से कम से कम एक या दो में बहुत जल्द ही फाइनल हो जाएगा। तब मैं अनाउंसमेंट करूंगा। लेकिन बिग बॉस? नहीं धन्यवाद।’
17 जून से शुरू होगा बिग बॉस OTT सीजन 2
बिग बॉस 17 जून से ओटीटी जियो सिनेमा पर स्ट्रीम होगा। अब तक कयास लगाए जा रहे हैं कि शो में आवेज दरबार, फैसल शेख, अंजलि अरोड़ा, मुनव्वर फारूकी, जिया शंकर, पारस अरोड़ा, महीप कपूर, पूनम पांडे, उमर रियाज और पूजा गौर जैसे एक्टर्स शामिल हो सकते हैं।हालांकि किसी ने शो में आने की पुष्टि अभी नहीं की है।